Σαλάτα με μαύρες φακές Φενεού, ελιές και ντοματίνια
Αυτή η ιδαίτερη ποικιλία φακής γίνεται δροσερή σαλάτα και μας ενθουσιάζει με τη γεύση της!
200 γρ. μαύρες φακές *, 1 σκελίδα σκόρδου, λιωμένη, 1 φύλλο δάφνης, 1/3 κουτ. γλυκού μαραθόσπορος, καλά κοπανισμένος, 20 ml ξίδι βαλσαμικό, 70 ml ελαιόλαδο, 1 σκελίδα σκόρδου, ελαφρώς κοπανισμένη (για το λάδι), 1 φρέσκο κρεμμύδι, σε ροδέλες, 6 κουτ. σούπας φύλλα μαϊντανού, ψιλοκομμένα, 12 ντοματίνια, κομμένα στα 4, 80 γρ. ελιές θρούμπες, χοντροκομμένες, χωρίς το κουκούτσι, 90 γρ. αμύγδαλα, με τη φλούδα τους, χοντροσπασμένα, αλάτι, φρεσκοτριμμένο πιπέρι
Για να φτιάξουμε σαλάτα με μαύρες φακές Φενεού, ελιές και ντοματίνια, βάζουμε σε ένα μικρό μπολ το λάδι με τη σκελίδα σκόρδου, καλύπτουμε με μεμβράνη και αφήνουμε στην άκρη για περίπου 1 ώρα. (Όση περισσότερη ώρα το αφήσουμε τόσο πιο έντονο αποτέλεσμα θα έχουμε.)Σε μια βαθιά κατσαρόλα ρίχνουμε τις φακές, το σκόρδο, τη δάφνη, τον μαραθόσπορο και 900 ml νερό και βράζουμε τις φακές για περίπου 30 λεπτά ή μέχρι να μαλακώσουν, αλλά να μη λιώσουν.Αλατοπιπερώνουμε, ανακατεύουμε και αποσύρουμε από τη φωτιά.Στραγγίζουμε τις φακές, αφαιρούμε τη δάφνη και τις αδειάζουμε σε ένα βαθύ μπολ.Όσο είναι ζεστές, τις περιχύνουμε με το ελαιόλαδο (αφαιρούμε το σκόρδο) και το ξίδι, ανακατεύουμε και τις αφήνουμε να κρυώσουν. Προσθέτουμε τον μαϊντανό, το φρέσκο κρεμμυδάκι, τα ντοματάκια, τις ελιές, τα αμύγδαλα και αλατοπίπερο, ανακατεύουμε και σερβίρουμε τη σαλάτα με μαύρες φακές Φενεού, ελιές και ντοματίνια.
Ντομάτα,Φακές,Καθαρά Δευτέρα,Νηστίσιμα